ฝรั่งลุยหุ้นพุ่งต่อ
ประเดิมปี&#8217;54ซื้อหนัก3พันล้าน ศก.มะกันน้ำมันดันหุ้นพลังงาน
21 ส.ค. 2554

ประเดิมปี’54ซื้อหนัก3พันล้าน ศก.มะกันน้ำมันดันหุ้นพลังงาน




หุ้นกระทิงรับปีใหม่ ดัชนีจ่อ 1,050 จุด ต่างชาติลุยซื้อหนักกว่า 3,000 ล้านบาท ได้ตลาดเอเชียหนุน เศรษฐกิจสหรัฐดี น้ำมันพุ่งหนุนหุ้นพลังงาน
ตลาดหุ้นไทยเปิดซื้อขายวันแรกของปี 2554 ดัชนีพุ่งตั้งแต่เปิดตลาด 9 กว่าจุด และทะยานขึ้นสูงสุด 16 จุด ตามหุ้นเอเชีย ก่อนอ่อนตัวปิดที่ 1,042.41 จุด เพิ่มขึ้น 9.65 จุด หรือ 0.93% มูลค่าการซื้อขายหนาแน่น 37,096 ล้านบาท
นักลงทุนต่างชาติซื้อสุทธิหนัก 3,195 ล้านบาท พอร์ตลงทุนบริษัทหลักทรัพย์ซื้อสุทธิ 490 ล้านบาท ขณะที่นักลงทุนรายย่อยขายสุทธิ 2,757 ล้านบาท และสถาบันขายสุทธิ 928 ล้านบาท ซึ่งคาดกันว่าเป็นแรงขายจากกองทุนรวมหุ้นระยะยาว (LTF) ที่นักลงทุนถือครบ 5 ปีปฏิทินตามเกณฑ์แล้ว
นางภัทธีรา ดิลกรุ่งธีระภพ นายกสมาคมบริษัทหลักทรัพย์ และกรรมการผู้จัดการ บริษัทหลักทรัพย์ ดีบีเอส วิคเคอร์ส กล่าวว่า ในช่วงตลาดหุ้นไทยหยุดทำการปรากฏว่าตลาดต่างประเทศบวก เป็นตัวหนุนให้ตลาดหุ้นไทยเปิดซื้อขายวันแรกบวกแรง ประกอบกับปัจจัยพื้นฐานในประเทศแข็งแกร่งและโบรกเกอร์หลายสำนักประเมินว่าจะขึ้นไปถึง 1,200 จุด ได้เป็นตัวกระตุ้นให้เกิดแรงซื้อเข้ามา
นอกจากนี้ ฝ่ายวิจัยทุกสำนักมองผลประกอบการบริษัทจดทะเบียนปีนี้ จะขยายตัว 1520% หรือคิดเป็นอัตราราคาเทียบกับกำไรต่อหุ้น (พีอี) ณ ราคาตอนนี้ 1314 เท่า ซึ่งไม่ได้สูงมากเทียบกับตลาดต่างประเทศอื่นๆ
อีกทั้งนโยบายผ่อนคลายทางการเงินเชิงปริมาณ (QE2) จะเริ่มในเดือน ม.ค.นี้ ทำให้ตลาดหุ้นเอเชียและไทยได้รับอานิสงส์จากเงินที่จะไหลเข้ามาลงทุน ประเมินว่าครึ่งแรกของปีนี้เงินทุนต่างชาติจะยังไหลเข้าลงทุนในตลาดหุ้นไทยอยู่
อย่างไรก็ตาม ดัชนีหุ้นที่ขึ้นอาจมีความผันผวนอยู่บ้าง นักลงทุนต้องระมัดระวังในการเก็งกำไร
ด้านนายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.พัฒนสิน กล่าวว่า หุ้นไทยปรับตัวขึ้นแรงไปในทิศทางเดียวกับหุ้นเอเชีย แต่ยังไม่ผ่านแนวต้านเดิม 1,050 จุด โดยตลาดได้รับอานิสงส์จากตลาดหุ้นบางประเทศที่เปิดซื้อขายตั้งแต่วันที่ 3 ม.ค. ขณะที่หุ้นไทยปิดทำการ โดยนักลงทุนเชื่อมั่นต่อเศรษฐกิจสหรัฐมากขึ้นหลังตัวเลขเศรษฐกิจสหรัฐออกมาดี ขณะที่เงินเฟ้อจีนเริ่มชะลอตัวลง จึงมีเงินไหลเข้าตลาดหุ้นต่อทำให้หุ้นไทยซึ่งเปิดทำการวันแรกจึงได้รับผลดีไปด้วย
นอกจากนี้ ราคาน้ำมันที่ปรับตัวเพิ่มขึ้นทะลุ 90 เหรียญสหรัฐต่อบาร์เรล ส่งผลดีต่อหุ้นกลุ่มพลังงาน รวมทั้งหุ้นธนาคารพาณิชย์ขนาดใหญ่หลายๆ ตัวมีแรงซื้อเข้ามา ซึ่งหนุนให้ดัชนีหุ้นไทยขึ้นแรง ขณะที่ปัจจัยการเมืองกรณีเขมรจับกุม 7 คนไทยนั้นยังคงต้องติดตามต่อ
สำหรับแนวโน้มในวันนี้ดัชนีทดสอบแนวต้าน 1,0501,055 จุด และแนวรับอยู่ที่ 1,0321,030 จุด โดยจากสถิติแล้วในช่วง 2 สัปดาห์แรกของปีตลาดหุ้นยังปรับตัวขึ้นได้
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซีย พลัส กล่าวว่า ดัชนีหุ้นขึ้นแรงเป็นไปตามราคาสินค้าโภคภัณฑ์ที่ปรับตัวสูงขึ้น และทิศทางเดียวกับตลาดหุ้นในภูมิภาค อย่างไรก็ตาม ในสัปดาห์นี้ให้ระวังแรงเทขายจากกองทุนรวมหุ้นระยะยาว (LTF) ซึ่งสามารถขายได้ 1.7 หมื่นล้านบาท